สำนักเลขาธิการนายกรัฐมนตรี

สำนักเลขาธิการนายกรัฐมนตรี () เป็นส่วนราชการ ระดับกรม ในสังกัดสำนักนายกรัฐมนตรี มี ภารกิจเกี่ยวกับการปฏิบัติราชการด้านการเมือง ด้านวิชาการ ด้านเลขานุการ ตลอดจนการบริหารราชการของนายกรัฐมนตรี รองนายกรัฐมนตรี รัฐมนตรีประจำสำนักนายกรัฐมนตรี รวมทั้งข้าราชการการเมืองในสำนักเพื่อให้การปฏิบัติงานเป็นไปอย่างมีประสิทธิภาพและประสิทธิผล

 ประวัติ 
สำนักเลขาธิการนายกรัฐมนตรีอภิชาติ คุณวัฒน์บัณฑิต, สำนักงานรัฐมนตรี : หน่วยงานในระบอบใหม่เพื่อขับเคลื่อนประชาธิปไตยสยาม, เอกสารวิชาการส่วนบุคคล:สถาบันพระปกเกล้า ก่อตั้งนับตั้งแต่ การปฏิวัติสยาม พ.ศ. 2475 ที่คณะราษฎรได้มีประกาศประธานคณะกรรมการราษฎรเพื่อยุบเลิกกรมราชเลขาธิการและได้มีการออกพระราชบัญญัติว่าด้วยธรรมนูญราชการฝ่ายพลเรือน พ.ศ. 2476 ก่อตั้งสำนักงานรัฐมนตรีขึ้นในกระทรวงต่างๆ เพื่อสนับสนุนการบริหารราชการแผ่นดินโดยเฉพาะงานทางการเมืองภารกิจในระบอบประชาธิปไตย ซึ่งสำนักงานเลขานุการนายกรัฐมนตรีที่ทำหน้าที่สำนักงานรัฐมนตรีของนายกรัฐมนตรีในขณะนั้น มีส่วนราชการในสังกัดเพียง 2 แผนก คือ แผนกการเมือง และแผนกตรวจสอบเรื่องราวและความเห็น (ปัจจุบัน คือ กองประสานงานการเมือง และกองงานนายกรัฐมนตรี ของสำนักเลขาธิการนายกรัฐมนตรี) และต่อมาได้เพิ่มบทบาทมากขึ้นและเปลี่ยนชื่อเป็น สำนักเลขาธิการนายกรัฐมนตรี กระทั่งปี พ.ศ. 2502 ได้มีการแยกหน่วยงานที่ทำหน้าที่เลขานุการนายกรัฐมนตรีออกเป็น 2 หน่วยงาน คือ สำนักทำเนียบนายกรัฐมนตรี และสำนักบริหารของนายกรัฐมนตรี แต่ในปี พ.ศ. 2508 จึงได้ยุบรวมสำนักบริหารของนายกรัฐมนตรี เข้ารวมกับสำนักทำเนียบนายกรัฐมนตรี และได้เปลี่ยนชื่อเป็น สำนักเลขาธิการนายกรัฐมนตรี ในปี พ.ศ. 2517 จนถึงปัจจุบัน

 เลขาธิการนายกรัฐมนตรี 

เลขาธิการนายกรัฐมนตรี และรองเลขาธิการนายกรัฐมนตรีฝ่ายการเมือง เป็นข้าราชการการเมือง และรองเลขาธิการนายกรัฐมนตรีฝ่ายบริหาร และผู้ช่วยเลขาธิการนายกรัฐมนตรี เป็นข้าราชการพลเรือนสามัญ ปัจจุบันมีไตรศุลี ไตรสรณกุล เป็นเลขาธิการนายกรัฐมนตรี

รองเลขาธิการนายกรัฐมนตรี ฝ่ายการเมือง มีจำนวนเท่ากับจำนวนรองนายกรัฐมนตรี บวกสาม 

 ผู้บริหารในปัจจุบัน 
ในวันที่ 24 กันยายน พ.ศ. 2568 คณะรัฐมนตรีมีมติแต่งตั้งข้าราชการดังต่อไปนี้
 ลำดับ  ชื่อ  ตำแหน่ง  หมายเหตุ 1  ไตรศุลี ไตรสรณกุล  เลขาธิการนายกรัฐมนตรี  2  ชนิดา เกษมศุข   รองเลขาธิการนายกรัฐมนตรี ฝ่ายบริหาร  3  ภคนันท์ ศิลาอาสน์  รองเลขาธิการนายกรัฐมนตรี ฝ่ายบริหาร  4  ว่าง  รองเลขาธิการนายกรัฐมนตรี ฝ่ายบริหาร  5   รองเลขาธิการนายกรัฐมนตรี ฝ่ายการเมือง   6    รองเลขาธิการนายกรัฐมนตรี ฝ่ายการเมือง   7    รองเลขาธิการนายกรัฐมนตรี ฝ่ายการเมือง   8  สาโรจน์ สามารถ รองเลขาธิการนายกรัฐมนตรี ฝ่ายการเมือง  ประจำรองนายกรัฐมนตรี(พิพัฒน์ รัชกิจประการ) 9   รังสรรค์ วันไชยธนวงศ์ รองเลขาธิการนายกรัฐมนตรี ฝ่ายการเมือง  ประจำรองนายกรัฐมนตรี(โสภณ ซารัมย์) 10   สุรชัย ภู่ประเสริฐ รองเลขาธิการนายกรัฐมนตรี ฝ่ายการเมือง  ประจำรองนายกรัฐมนตรี(บวรศักดิ์ อุวรรณโณ) 11  ว่าที่ร้อยตรี ศรัณย์ สมานพันธ์  รองเลขาธิการนายกรัฐมนตรี ฝ่ายการเมือง  ประจำรองนายกรัฐมนตรี(เอกนิติ นิติทัณฑ์ประภาศ) 12  นาวาอากาศเอก อนุดิษฐ์ นาครทรรพ รองเลขาธิการนายกรัฐมนตรี ฝ่ายการเมือง  ประจำรองนายกรัฐมนตรี(ร้อยเอก ธรรมนัส พรหมเผ่า) 13  ภัทรานันท์ ทองประพาฬ รองเลขาธิการนายกรัฐมนตรี ฝ่ายการเมือง  ประจำรองนายกรัฐมนตรี(สุชาติ ชมกลิ่น)

 หน่วยงานในสังกัด 

สำนักงานเลขาธิการ
กองงานนายกรัฐมนตรี
กองพิธีการ
สำนักโฆษก
กองประสานงานการเมือง
กองประสานนโยบายและยุทธศาสตร์
กองการต่างประเทศ
กองสถานที่ ยานพาหนะ และรักษาความปลอดภัย
ศูนย์เทคโนโลยีสารสนเทศและการสื่อสาร
กลุ่มพัฒนาระบบบริหาร
กลุ่มตรวจสอบภายใน

 อ้างอิง 

ลขาธิการนายกรัฐมนตรี

หมวดหมู่:องค์การที่ก่อตั้งในปี พ.ศ. 2476
หมวดหมู่:หน่วยงานของรัฐบาลไทยในเขตดุสิต